Soweto-onlusmakers steek brandweerwa aan die brand, beseer brandweerman – praag.co.za
Die brandweerwa behoor aan die Diepkloof-brandweerstasie en is 'n "eerste-oproepvoertuig", wat beteken dat dit normaalweg eerste by 'n noodtoneel of reddingsgeval opdaag.
Die toerusting op die brandweerwa is beskadig of vernietig terwyl dele daarvan gesteel is.
Volgens die liberale media wat ook oor dié geval berig het, verteenwoordig dié optrede 'n "betoging".
Die woordvoerder vir die Johannesburgse Nooddienste, Robert Mulaudzi, sê: "Hulle het die brandweerwa voorgekeer en dit met klippe begin gooi. Een van die brandweermanne is beseer toe hy deur die klippe getref is. Hy het mediese behandeling op die toneel ontvang en is daarna na die Milparkhospitaal geneem vir verdere behandeling.
Volgens Mulaudzi moet die aanval veroordeel word.
"Dis regtig 'n treurige dag vir ons as nooddienste. Ons wil ook die gemeenskappe daarbuite versoek om inligting te verskaf oor die vermiste toerusting en dat diegene wat betrokke was, na vore sal kom."
Daar is tans onluste in Soweto weens die afsnyding van onwettige elektriese verbindings.
Skrywer praagGepubliseer op 6 Augustus 2015 Kategorieë Nuus, Suider-AfrikaSleutelwoord brandweerwa, onluste, Soweto